**รองผู้ว่าฯตรังลงพื้นที่ตรวจเยี่ยมติดตามการตั้งศูนย์กักตัวในชุมชนอำเภอห้วยยอด**

วันนี้ (21ต.ค.64) เวลา 14.00น. ที่โรงยิมเนเซียม อาคารพละศึกษาไทยเข้มแข็ง เทศบาลตำบลห้วยยอด นายไพบูลย์ โอมาก รองผู้ว่าราชการจังหวัดตรัง ลงพื้นที่ตรวจเยี่ยมติดตามการตั้งศูนย์กักตัวในชุมชนอำเภอห้วยยอด (Huaiyot Community Isolation) โดยมีนายสำคัญ อรทัย นายอำเภอห้วยยอด นายพรเทพ เพชรน้อย ปลัดอำเภอห้วยยอด พ.ต.อ.ประดิษฐ ชัยพล ผู้กำกับการสถานีตำรวจภูธรห้วยยอด นายธวัชชัย วรพงศ์พัฒน์ นายกเทศมนตรีตำบลห้วยยอด พร้อมคณะผู้บริหาร สมาชิกสภาเทศบาล หัวหน้าส่วนราชการ นายอุดม ใส้เพี้ย สาธารณสุขอำเภอห้วยยอด เจ้าหน้าที่โรงพยาบาลห้วยยอด และเจ้าหน้าที่ที่เกี่ยวข้องให้การต้อนรับและให้ข้อมูลรายละเอียดเกี่ยวกับการเตรียมความพร้อมของการตั้งศูนย์ดังกล่าว

สำหรับศูนย์กักตัวในชุมชนอำเภอห้วยยอด (Huaiyot Community Isolation ) ใช้พื้นที่โรงยิมเนเซียม อาคารพละศึกษาไทยเข้มแข็ง เพื่อรองรับผู้ป่วยติดเชื้อที่ไม่มีอาการ และผู้ติดเชื้อที่กำลังรักษาอาการระยะสุดท้ายก่อนออกจากโรงพยาบาลกลับสู่บ้าน และชุมชน เพื่อเป็นการพร่องเตียงในโรงพยาบาลห้วยยอด ป้องกันการแพร่ระบาดของโรคไปสู่คนในครอบครัว และชุมชน รวมทั้งเป็นการควบคุมป้องกันโรคให้อยู่ในวงจำกัด สามารถรองรับผู้ป่วยได้จำนวน 66 เตียง

พิมมาส จันทร์ผ่อง/นักประชาสัมพันธ์ชำนาญการ/ข่าว

21 ตุลาคม 2564